ELŐTERJESZTÉS

**Cegléd Város Önkormányzata Képviselő-testületének**

2025. szeptember 18.-i nyilvános ülésére

Előterjesztő: László Ágnes, Kollár Zoltán

Tárgy: Rendelet módosítás (38/2003. (XII. 23.) önkormányzati rendelete)

Az Év Mentőse, Rendőre, Tűzoltója, Polgárőre kitüntetés létesítése.

Tisztelt Képviselőtestület!

# A legnehezebb időkben négy szervezet jut azonnal eszünkbe: Rendőr, mentő, tűzoltó és polgárőr. A legnagyobb szükségbe ezeknek a szervezeteknek a szakemberei segítenek számunkra. Itt az ideje, hogy városi szinten is elismerjük szakmaiságukat, tenni akarásukat, a közösségért végzet munkájukat. Ezért azzal a javaslattal élünk, hogy a Cegléd Város Önkormányzatának 38/2003. (XII. 23.) önkormányzati rendelete a helyi kitüntetések alapításáról és adományozásának rendjéről szóló helyi rendeletben adjunk helyet a hétköznap igazi hőseinek:

# -az Év Mentőse

# -az Év Tűzoltója

# -az Év Rendőre

# -az Év Polgárőre

Minden esetben a szervezetek vezetői tesznek javaslatot, hiszen ők azok, akik kollegáikat nap-mint nap látják, szakmai szemmel értékelni tudják.

Az előterjesztést a **Humán Bizottság**, valamint az **Értéktár** **Bizottság** tárgyalja. A Bizottságok véleménye a Képviselő-testület ülésén helyben kerül kiosztásra jegyzőkönyvi kivonat formájában.

1. *A döntéshozatal a Magyarország helyi önkormányzatairól szóló 2011. évi CLXXXIX. törvény 46. § (1) bekezdésére figyelemmel* ***nyilvános*** *ülés keretében, az SzMSz 44. § (c) pontja alapján* **egyszerű** *szavazati arányt igényel.*
2. *Cegléd, 2025.09.07.*

**Kollár Zoltán László Ágnes**

**önkormányzati képviselő önkormányzati képviselő**

**Határozati javaslat**

Cegléd Város Önkormányzatának Képviselő-testülete

1. Felkéri Cegléd Város Önkormányzatának Hivatalát, hogy a 38/2003. (XII. 23.) önkormányzati rendeletet a helyi kitüntetések alapításáról és adományozásának rendjéről az alábbi tartalom szem előtt tartásával készítse elő a rendelet módosítását a soron következő ülésre:

**1.a. „Év Mentőse**”

(1) A Cegléd Város képviselő-testülete **„Év Mentőse**” kitüntetést adományozhat az Országos Mentőszolgálat Ceglédi Mentőállomásának állományába tartozó mentősök részére, a betegellátás érdekében kifejtett kiemelkedő és példamutató munka elismerésére.

(2) A Képviselő-testület évente egy kitüntetést adományoz, mely a március 15. alkalmából rendezett ünnepségen, vagy a kitüntetés adományozásáról szóló döntés meghozatalát követő közgyűlési ülésen kerül átadásra.

(3) A kitüntetésre méltónak tartott mentős személyére indoklással ellátott javaslatot a Ceglédi Mentőállomás vezetője tesz a kitüntetés átadásának évében legkésőbb január 31. napjáig a polgármester részére.

(4) A kitüntetett az elismerés jeleként díszoklevelet kap.

(5) A Közgyűlés eseti döntést hozhat a kitüntetéshez pénzjutalom biztosításáról max. 100 000 Ft összegben.

**1.b. „Év Rendőre**”

(1) A Cegléd Város Képviselő-testülete  **„Év Rendőre**” kitüntetést adományozhat a Ceglédi Rendőrkapitányság állományába tartozó rendőrök részére, a város közbiztonsága érdekében kifejtett kiemelkedő és példamutató munka elismerésére.

(2) A Képviselő-testület évente egy kitüntetést adományoz, mely a március 15. alkalmából rendezett ünnepségen, vagy a kitüntetés adományozásáról szóló döntés meghozatalát követő közgyűlési ülésen kerül átadásra.

(3) A kitüntetésre méltónak tartott rendőr személyére indoklással ellátott javaslatot a Ceglédi Rendőrkapitányság vezetője tesz minden év január 31. napjáig a polgármester részére.

(4) A kitüntetett az elismerés jeleként díszoklevelet kap.

(5) A Közgyűlés eseti döntést hozhat a kitüntetéshez pénzjutalom biztosításáról max. 100 000 Ft összegben.

.

**1.c.** „**Év Tűzoltója**”

(1) A Képviselő-testület „**Év Tűzoltója**” kitüntetést adományozhat a Ceglédi Hivatásos Tűzoltó-parancsnokság állományába tartozó tűzoltók részére, a tűzoltás, kárelhárítás, tűzmegelőzés területén kifejtett kiemelkedő és példamutató munka elismerésére.

(2) A Képviselő-testület évente egy kitüntetést adományoz, mely a március 15. alkalmából rendezett ünnepségen, vagy a kitüntetés adományozásáról szóló döntés meghozatalát követő közgyűlési ülésen kerül átadásra.

(3) A kitüntetésre méltónak tartott tűzoltó személyére indoklással ellátott javaslatot a Ceglédi Hivatásos Tűzoltó-parancsnok tesz a kitüntetés átadásának évében január 31. napjáig a polgármester részére.

(4) A kitüntetett az elismerés jeleként díszoklevelet kap.

(5) A Képviselő-testülete eseti döntést hozhat a kitüntetéshez pénzjutalom biztosításáról max. 100 000 Ft összegben.

.

**1.d. „Év polgárőre”**

1. A Képviselő-testület „Év Polgárőre” kitüntetést adományozhat a Ceglédi lakosok részére, a Cegléd város közössége érdekében végzett kiemelkedő és példamutató polgárőr tevékenység elismerésére.
2. A Képviselő-testület évente egy kitüntetést adományoz, mely a március 15. alkalmából rendezett ünnepségen, vagy a kitüntetés adományozásáról szóló döntés meghozatalát követő közgyűlési ülésen kerül átadásra.
3. A kitüntetésre méltónak tartott személyre indoklással ellátott javaslatot a Ceglédi Polgárőr Egyesületek vezetője tesz a kitüntetés átadásának évében január 31. napjáig a polgármester részére.
4. A kitüntetett az elismerés jeléül díszoklevelet kap.

A Képviselő-testület eseti döntést hozhat a kitüntetéshez pénzjutalom biztosításáról max. 100 000 Ft összegben.

1. Utasítja Cegléd Közös Önkormányzati Hivatalt a szükséges intézkedések megtételére.

Határidő: 1. 2026. októberi testületi ülés Felelős: dr. Csáky András polgármester